Plassen+vår+i+februar


 * Plassen vår i februar**

**Mål:** //Barna skal utvikle glede ved å bruke naturen til utforskning og kroppslige utfordringer og få en forståelse// //av hvordan en bruker og samtidig tar vare på miljøet og naturen (Fagområde 3.2)// **Mål relasjonskompetanse:** //Skape relasjoner og fellesskap//

Denne måneden har vi blant annet fått oppleve vinter på plassen vår. Endelig kom det litt snø, selv om den ikke ble liggende så lenge fikk vi lagd snømann, snøengler og snølykter, og ikke minst fikk vi endelig ake og base i snøen. Det var ekstra spennende å dra på sporjakt. Vi så spor etter hund, katt, rådyr, løver, ulver, hester, monstre og tyver. Selv om noen ikke finnes på ordentlig, så kan vi jo bare late, for det gjør det ekstra spennende. En dag vi kom til plassen oppdaget vi spor etter den grønne dragen med hudlomme. Og vi fant en ekte dragetann. Tenk at dragen har vært på plassen vår. Vi lurer på hva han skulle der? Holder han Santa Lucia fanget i nærheten kanskje? Etterhvert som den lille snøen vi fikk smeltet, fikk vi en stor innsjø på plassen vår. Da dro barna på fisketur, i en særdeles fiskerik innsjø. Barna fanget de utroligste fisker, som selv den største fiskeekspert ikke kan ha hørt om. Innsjøen var så stor at det måtte lages en bro til og med. Her gjaldt det å ikke falle i havet og bli spist av en monsterhai. Det er spennende å observere og se hvordan barna utvikler leken underveis. Mat på bål har vi også lagd. Tomatsuppe med pasta og grove rundstykker til varmet godt i kroppen.